EL ECB -PUBLIC 
 
 
ΓΝΩΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ  
της 19ης Μαρτίου  2013  
σχετικά με αδρανείς καταθετικούς λογαριασμούς σε πιστωτικά ιδρύματα 
(CON/2013/20)  
 
Εισαγωγή  και νομική  βάση  
Στις 26 Φεβρουαρίου 2013 η Ευρωπαϊκή Κεντρική Τράπεζα (ΕΚΤ) έλαβε αίτημα του ελληνικού  
υπουργείου Οικονομικών για τη διατύπωση γνώμης αναφορικά με σχέδιο νομοθετικών διατάξεων για το 
χειρισμό των αδραν ών καταθετικών λογαριασμών από τα πιστωτικά ιδρύματα στην Ελλάδα (εφεξής το 
«σχέδιο διατάξεων»). Το σχέδιο διατάξεων αποτελεί τμήμα σχεδίου ν όμου αναφορικά με ρυθμίσεις για 
την τροποποίηση και τη βελτίωση συνταξιοδοτικών, δημοσιονομικών, διοικητικών και λοιπών διατάξεων 
του υπουργείου Οικονομικών . 
Η αρμοδιότητα της ΕΚΤ για τη διατύπωση γνώμης βασίζεται στα άρθρα 127 παράγραφος 4 και 282 παράγραφος 5 της Συνθήκης για τη λειτουργία της Ευρωπαϊκής Ένωσης και το άρθρο 2 παράγραφος 1 , 
τρίτη περίπτωση της απόφασης 98/415/ΕΚ του Συμβουλίου, της 29ης Ιουνίου 1998, σχετικά με τη 
διαβούλευση της ΕΚΤ με τις εθνικές αρχές για τα σχέδια νομοθετικών διατάξεων
1, καθώς το σχέδιο 
διατάξεων αφορά την Τράπεζα της Ελλάδος . Η παρούσα  γνώμη  εκδόθηκε  από το διοικητικό  συμβούλιο , 
σύμφωνα  με το άρθρο  17.5 πρώτη  πρόταση  του εσωτερικού  κανονισμού  της Ευρωπαϊκής  Κεντρικής  
Τράπεζας . 
 
1.   Σκοπός του σχεδίου διατάξεων  
1.1 Σύμφωνα  με το σχέδιο  διατάξεων , βασικός  σκοπός  του εν λόγω  σχεδίου  είναι  να καταστήσει  
δυνατή  τη μεταφορά κεφαλαίων  από αδρανείς  καταθετικούς λογαριασμούς στο Δημόσιο,  μετά  την 
παραγραφή  των δικαιωμάτων  του καταθέτη  ή των νομίμων  κληρονόμων  του2. Προς το σκοπ ό 
αυτόν το σχέδιο διατάξεων αναμορφώνει το ισχύον νομικό πλαίσιο που διέπει τους ως άνω 
καταθετικούς λ ογαριασμούς3. Ειδικότερα, θεσπ ίζει αυτοματοποιημένη διαδικασία βάσει της 
οποίας τα πιστωτικά ιδρύματα που λειτουργούν στην Ελλάδα θα υποχρεούνται να λ αμβά νουν 
συγκεκριμένα μέτρα με σκοπό το χειρισμό των τηρούμενων σε αυτά αδρανών καταθετικών 
λογαριασμών, περιλαμβανομένης της παρακολούθησης της τήρησης και της εφαρμογής των 
ρυθμίσεων του σχεδίου διατάξεων. Εξάλλου, το σχέδιο διατάξεων αναθέτει στην Τράπεζα της 
                                                           
1  ΕΕ L 189 της 3.7.1998, σ. 42. 
2  Άρθρο  6 του σχεδίου  διατάξεων . 
3  Βλ. ν.δ. 1195/1942 ( ΦΕΚ  A 70). 
ECB -PUBLIC 
2 Ελλάδος ειδικά εποπτικά καθήκοντα προς διασφάλιση της δέουσας εφαρμογής του υπό εξέταση 
πλαισίου . 
1.2 Ειδικότερα , ως «αδρανής καταθετικός λογαριασμός » για τους σκοπούς του σχεδίου διατάξεων 
νοείται εκείνος στον οποίο δεν έχει πραγματοποιηθεί αποδεδειγμένα καμία πραγματική συναλλαγή 
από τους δικαιούχους καταθέτες για χρονικό διάστημα είκοσι (20) ετών  από την επομένη της 
τελευταίας συναλλαγής4. Σύμφωνα με το σχέδιο διατάξεων, το πιστωτικό ίδρυμα υποχρ εούται να 
ειδοπο ιήσει  τον δικαιούχο εν δυνάμει αδρανούς κατάθεσης περισσότερες από μία φορές5 πριν από 
τη συμπλήρωση τ ης εικοσαετο ύς παραγραφής ότι το υπόλοιπο τυχόν αδρανούς καταθετικού 
λογαριασμού θα παραγρ αφεί υπέρ του ελληνικού  Δημοσίου μετά την παρέλευση εικοσαετίας από  
την επομένη της τελευταίας συναλλαγή ς. 
1.3 Αμέσως μετά την παρέλευση τ ης εικοσαετ ούς περιόδου,  κάθε ενδιαφερόμενο πιστωτικό ίδρυμα 
οφείλει , μέχρι το τέλος Απριλίου κάθε έτους , να αποδίδει στο Δημόσιο συγκεντρωτικά τα 
υπόλοιπα των αδρανών καταθέσεων, πλέον αναλογούντων τόκων, και ταυτόχρονα ν α ενημερώνει 
σχετικά το Γενικό Λογιστήριο του Κράτους (ΓΛΚ) και τους δικαιούχους  ή κληρονόμους σύμφωνα 
με τα προβλεπόμενα στο σχέδιο νόμου6. 
1.4 Το σχέδιο νόμου αναθέτει στην Τράπεζα της Ελλάδος την εποπτεία της πιστής τήρησης από τα 
πιστωτικά ιδρύματα των  σχετικών υποχρε ώσεών τους και επιβολής των αναγκαίων κυρώσε ων σε 
περίπτωση μη τήρησ ής τους. Εξάλλου , η Τράπεζα της Ελλάδος υποχρεούται, εντός του πρώτου 
διμήνου κάθε έτους, να αποστέλλει στο ΓΛΚ κατάσταση με τα δραστηριοποιούμενα στην Ελλάδα 
πιστωτικά ιδρ ύματα . Τέλος, ο υπουργός Οικονομικών δύναται, οποτεδήποτε κρίνει σκόπιμο, να 
ζητεί από την Τράπεζα της Ελλάδος τη διενέργεια έκτακτ ων ελέγχ ων για την επιβεβαίωση της 
πιστής εφαρμογής των ρυθμίσεων του σχεδίου διατάξεων7. 
 
2.  Γενικές παρατηρήσεις  
2.1 Σύμφωνα με την αιτιολογική έκθεση , το σχέδιο διατάξεων αναμένεται να αποσαφηνίσει ότι μετά 
την παραγραφή των δικαιωμάτων του καταθέτη ή των νομίμων κληρονόμων του, κατόπιν 
παρέλευσης εικοσαετίας, η χρήση των κεφαλαίων από αδρανείς καταθέσεις θα επιτρέπεται για την 
κάλυψη αναγκών του Δημοσίου με απώτερο σκοπό την στήριξη ευάλωτων κοινωνικών ομάδων. Εν προκειμένω η ΕΚΤ χαιρετίζει εν γένει το σχέδιο διατάξεων  και σημειώνει ότι είναι σημαντικό 
να διασφαλιστεί μια δίκαιη ισορροπία μεταξύ , αφενός, των στοιχείων δη μοσίου συμφέροντος που 
δικαιολογούν τ ο θεσμό της παραγραφής και , αφετέρου, της προστασίας του δικαιώματος των 
                                                           
4  Άρθρο  7 του σχεδίου  διατάξεων . 
5  Εφόσον πρόκειται για υπόλοιπα καταθέσεων  άνω των 100 ευρώ , προβλέπεται ειδοποίηση τουλάχιστον δύο φορές με 
συστημένη  επιστολή . Βλ. άρθρο  8 παράγραφος  1 του σχεδίου  διατάξεων . Σύμφωνα με την αιτιολογική έκθεση , η εν 
λόγω υποχρέωση ειδοποίησης φαίνεται να αντανακλά την προσέγγιση που υιοθετείται στην πρόσφατη απόφαση αριθ. 
66610/09 του Ευρωπαϊκού Δικαστηρίου των Δικαιωμάτ ων του Ανθρώπου .   
6  Άρθρο 8 παράγραφος 3 του σχεδίου διατάξεων.  
7  Άρθρο  9 του σχεδίου  διατάξεων . 
ECB -PUBLIC 
3 δικαιούχων στην ιδιοκτησία , όπως αυτή κατοχυρώνεται στο εθνικό και το διεθνές δίκαιο8. 
Επιπλέον , η ΕΚΤ σημειώνει ότι ο εθνικός νομοθέτης στην αιτι ολογική έκθεση λαμβάνει υπόψη τη 
συναφή εθνική νομοθεσία και την πάγια νομολογία σχετικά με την παραγραφή, καθώς επίσης και 
αντίστοιχες ρυθμίσεις σε άλλα κράτη μέλη , επισημαίνοντας ωστόσο ότι σήμερα δεν υφίσταται 
ενιαία νομοθεσία στην Ε υρωπαϊκή Ένωση  σε σχ έση ειδικά με το ζήτημα της παραγραφής των 
αδρανών καταθ ετικών λογαριασμών . Στο πλαίσιο αυτό η ΕΚΤ σημειώνει ότι είναι ουσιώδους 
σημασίας να διασφαλιστεί η ίση μεταχείριση των δικαιούχων των καταθέσεων, είτε αυτοί 
διαμένουν στην Ελλάδα είτε στην αλλοδαπ ή. 
2.2 Εξάλλου , η ΕΚΤ σημειώνει ότι ανατίθενται στην Τράπεζα της Ελλάδος εποπτικ ά καθήκοντα  
σχετικά με την εφαρμογή του σχεδίου διατάξεων , κατά τα προεκτεθέντα στην παράγραφο 1.4. Η 
ΕΚΤ έχει σταθερ ά εκφράσει την επιφύλαξη ότι, κατά την ανάθεση πρόσθετων καθηκ όντων στις 
εθνικές κεντρικές τράπεζες, πρέπει να διασφαλ ίζεται ό τι αυτές διαθέτουν επαρκείς ανθρώπινους 
και οικονομικούς πόρους, τόσο από άποψη ποσότητας όσο και από άποψη ποιότητας, για τη 
διεκπεραίωση όλων των καθηκόντων τους και, ιδίως, ότι δεν θίγεται  η ικανότητά τους να εκ τελούν  
τα σχετικά με το Ευρωπαϊκό Σύστημα Κεντρικών Τραπεζών  καθήκοντά τους9. 
2.3 Τέλος , όσον  αφορά την αρμοδιότητα  του υπουργού Οικονομικών  να ζητά από την Τράπεζα  της 
Ελλάδος , οποτεδήποτε  κρίνει  σκόπιμο , τη διενέργεια  έκτακτ ων ελέγχ ων σύμφωνα με το άρθρο 9 
παράγραφος  5 του σχεδίου  διατάξεων , η ΕΚΤ σημειώνει ότι αυτ ό δεν συνάδει με την απαγόρευση 
στην Τράπεζα της Ελλάδος  να λαμβάνει οδηγίες από την κυβέρνηση10. Εάν η πρόθεση του Έ λληνα 
νομοθέτη είναι να καταστήσει την Τράπεζα της Ελλάδ ος υπεύθυνη  για τα νέα καθήκοντα, θα 
πρέπει να θεσπίσει κατάλληλο πλαίσιο λογοδοσίας , όπως πρόσθετες υποχρεώσεις υποβολής 
εκθέσεων.  
 
Η παρούσα γνώμη θα δημοσιευθεί στο δικτυακό τόπο της ΕΚΤ . 
  
Φρανκφούρτη , 19 Μαρτίου  2013.  
 
[υπογραφή]  
 
Ο Πρόεδρος της ΕΚΤ  
Mario DRAGHI  
                                                           
8  Βλ. ιδίως Ευρωπαϊκή Σύμβαση των Δικαιωμάτων του Ανθρώπου.  
9   Βλ. έκθεση της ΕΚΤ για τη σύγκλιση  του 2012, σ. 29. Βλ. επίσης γνώμη  CON/2011/105. Όλες οι  γνώμες της ΕΚΤ 
δημοσιεύονται στο δικτυακό τόπο της ΕΚΤ στη διεύθυνση www .ecb.europa .eu. 
10  Βλ. άρθρο 5A του καταστατικού της Τράπεζας της Ελλάδος, το οποίο είναι διαθέσιμο στο δικτυακό τόπο της Τράπεζας 
της Ελλάδος (www .bankofgreece .gr).